stanford-oval/wikipedia huggingface dataset:
Mesiänlampi (Mikkeli)
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 129,3 metriä mpy.
Mehiläissyöjä

| Mehiläissyöjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Säihkylinnut Coraciiformes
Heimo::  Mehiläissyöjät Meropidae
Suku::  Mehiläissyöjät Merops
Laji::  apiaster
Kaksiosainen nimi
 Merops apiaster  (Linnaeus, 1758) 

Katso myös
   Mehiläissyöjä Wikispeciesissä   Mehiläissyöjä Commonsissa 
Infobox OKNimi-testi OKIUCN-testi OK: 
Mehiläissyöjä.
Mehiläissyöjä (Merops apiaster) on värikäs pistiäisravintoon erikoistunut säihkylintu.
Koko ja ulkonäkö

Linnun pituus on 25–29 cm, siipien kärkiväli 36–40 cm ja paino noin 60 grammaa. Höyhenpuku on hyvin värikäs. Lajin voi sekoittaa vain johonkin toiseen mehiläissyöjälajiin, lähinnä vihermehiläissyöjään. Sukupuolet ovat samanvärisiä. Nuoren linnun selkä on himmeä ja vihertävä.
Esiintyminen

Mehiläissyöjä pesii Etelä- ja Itä-Euroopassa, Pohjois-Afrikassa ja läntisessä Aasiassa Intian länsiosiin saakka. Euroopassa elää 950 000–2 000 000 yksilöä ja lajin kanta on elinvoimainen. Laji on muuttolintu, joka talvehtii Afrikassa. Suomessa lajia tavataan lähes vuosittain kesäaikaan touko-elokuussa; ensimmäinen havainto on tehty 1949.
Elinympäristö

Pesimäaikana elää avoimessa, lämpimässä ympäristössä, kuten viljelysseuduilla, puutarhoissa, harvapuustoisilla rinteillä ja jokivarsilla.
Lisääntyminen

Laji pesii yhdyskuntina jokivarsilla. Se kaivaa pitkän, yleensä 1–1,5 metriä, mutta joskus jopa 4 metriä pitkän, pesätunnelin hiekkatörmään ja naaras munii viidestä kahdeksaan munaa, joita molemmat puolisot hautovat yhteensä noin kolme viikkoa. Poikaset lähtevät pesästä 20–30 päivän ikäisinä.
Ravinto

Syö pääasiassa ilmassa lentäviä hyönteisiä, enimmäkseen pistiäisiä, kuten mehiläisiä, ampiaisia ja herhiläisiä. Ennen syömistä se poistaa myrkkypiikin hakkaamalla saalista jotakin kovaa vasten. Se syö noin 250 pistiäistä päivässä.
Aiheesta muualla

Mehiläissyöjä Lintukuva-verkkopalvelussa
LuontoPortti: Mehiläissyöjä (Merops apiaster)
ITIS: Merops apiaster (englanniksi)
Mehiläisyöjänaaras (vas.) odottamassa koiraalta hyönteistä.
Mehiläissyöjän munia.
PC Gamer

| PC Gamer |
| --- | --- |

Aihealue:  Tietokonepelit
Julkaisija:  Future plc
ISSN:  ISSN 1351-3540
Perustettu:  1993
Päätoimittaja:  Evan Lahti (Yhdysvallat, 2014-) Samuel Roberts (Britannia)
Kotimaa:  Yhdistynyt kuningaskunta
Ilmestymistiheys:  kuukausittain
Kieli:  englanti
Aiheesta muualla
Kotisivu
PC Gamer on videopeleistä kirjoittava englanninkielinen aikakauslehti, joka on perustettu Britanniassa vuonna 1993. Yhdysvalloissa lehteä alettiin julkaista vuonna 1994.[lähde? ]
PC Gamerin levikki Yhdysvalloissa oli vuonna 1999 noin 350 000 lehteä kuukaudessa. Samoihin aikoihin silloinen julkaisija Imagine Media osti IDG:n PC Games -lehden ja yhdisti sen PC Gameriin.
Merce Cunningham

Merce Cunningham
Mercier ”Merce” Philip Cunningham (16. huhtikuuta 1919 – 26. heinäkuuta 2009) oli yhdysvaltalainen koreografi ja tanssija. Hän syntyi Centraliassa, Washingtonin osavaltiossa.
Cunningham oli vuosina 1939–1945 Martha Grahamin ryhmän tanssisolisti. Hän loi jo vuonna 1943 koreografian Paul Bowlesin kevyeen ooppera The Wind Remainsiin. Hän oli modernistisen säveltäjän John Cagen pitkäaikainen elämänkumppani ja yhteistyökumppani. Hän perusti Merce Cunninghamin tanssiryhmän kesällä 1953.
Cunninghamia pidetään yhtenä nykytanssin merkittävimmistä kehittäjistä, ja hänelle myönnettiin vuonna 1990 National Medal of Arts. Hänen koreografioidensa tyyli on huomattavan vapaata; Martha Grahamin työhön verrattuna sitä pidetään kevyenä, joustavana ja nopeana.
Cunninghamin johdolla ovat opiskelleet myös suomalaiset koreografit Ulla Koivisto ja Reijo Kela.
Aiheesta muualla

Merce Cunninghamin muistokirjoitus Helsingin Sanomissa
Merce Cunningham Dance Company (englanniksi)
Mihail Bulgakov

| Mihail Bulgakov |
| --- | --- |
 Bulgakov vuonna 1928.
Henkilötiedot
Syntynyt: 15. toukokuuta (3. toukokuuta) 1891 Kiova, Venäjän keisarikunta (nykyinen Ukraina)
Kuollut: 10. maaliskuuta 1940 (48 vuotta) Moskova, Neuvostoliitto
Kansalaisuus:  venäläinen, neuvostoliittolainen
Ammatti:  kirjailija, näytelmäkirjailija
Kirjailija
Tuotannon kieli: venäjä 
Tyylilajit:  satiiri, fantasia, tieteiskirjallisuus, historiallinen fiktio
 Nimikirjoitus
Aiheesta muualla
bulgakov.ru
Löydä lisää kirjailijoitaKirjallisuuden teemasivulta
Mihail Afanasjevitš Bulgakov (ven. Михаи́л Афана́сьевич Булга́ков; 15. toukokuuta (J: 3. toukokuuta) 1891 Kiova – 10. maaliskuuta 1940 Moskova) oli venäjäksi kirjoittanut neuvostoliittolainen toimittaja, romaani-, novelli- ja näytelmäkirjailija.
Bulgakovin tunnetuin teos on postuumisti ilmestynyt romaani Saatana saapuu Moskovaan (Master i Margarita). Tämä ja monet muut Bulgakovin teoksista julkaistiin vasta hänen kuolemansa jälkeen 1960-luvulla.
Elämäkerta

Bulgakov opiskeli lääketiedettä Kiovan yliopistossa vuosina 1909–1916, minkä jälkeen hän toimi sotilaslääkärinä. Hän luopui lääkärin ammatista siirtyessään vuonna 1921 Moskovaan ja keskittyi sen jälkeen kirjoittamiseen.
Vuonna 1939 Bulgakov työskenteli libreton ja Stalinista kertovan näytelmän parissa. Ennakko-odotusten vastaisesti molemmat työt hyllytettiin. Kirjailija masentui ja hänen terveydentilansa huononi. Bulgakov ryhtyi sanelemaan puolisolleen viimeistä versiotaan Saatana saapuu Moskovaan -romaanista. [lähde? ]
Lääkärien diagnoosien mukaan Bulgakovia vaivasi perinnöllinen munuaissairaus, johon myös hänen isänsä oli kuollut. Helmikuusta 1940 alkaen Bulgakovin ystävät ja sukulaiset valvoivat hänen vuoteensa vierellä. Bulgakov kuoli 10. maaliskuuta 1940, ja hänen siviilimuistotilaisuutensa järjestettiin seuraavana päivänä Neuvostoliiton kirjailijaliiton talossa. Ennen sielunmessun alkua moskovalainen kuvanveistäjä Sergei Merkurov poisti tekemänsä kuolinnaamion Bulgakovin kasvoilta. Bulgakov haudattiin Novodevitšin hautausmaalle Moskovaan. [lähde? ]
Suomennetut teokset

Morfiini ja muita kertomuksia.  Suomentanut Mika Rassi. Turku:  Savukeidas, 2011.  ISBN 978-952-268-008-2.
Herra Molière.  Suomentanut Tuomo-Pekka Kalliomäki. SN-kirjat, 1990.  ISBN 951-615-719-X.
Saatana saapuu Moskovaan (Master i Margarita).  Suomentanut lla-Liisa Heino (2. p. 2005 suomennoksen tarkistanut Vappu Orlov). WSOY, 1969.  ISBN 978-951-0-41174-2.
Kohtalokkaat munat : satiireja ja muistelmia.  Suomentanut ja valikoinut Esa Adrian. WSOY, 1975. . (Sisältää teokset Kohtalokkaat munat (Rokovyje jaitsa); Diaboliadi (Djavoliada); Koiran sydän; Nuoren lääkärin muistelmia)
Valkokaarti (Belaja gvardija, 1925) . Suomentanut Esa Adrian. WSOY, 1972.
Turbinien päivä, Suomessa esitetty radiokuunnelma, joka pohjautuu Valkokaartin näytelmäsovitukseen Turbinien päivät
Teatteriromaani (Teatralnyi roman).  Suomentanut Esa Adrian. WSOY, 1971.
"Tšitšikovin seikkailut", suom. Esa Adrian s. 118–134. Novelli teoksessa Neuvostoproosaa 1, WSOY 1969
Suomennetut teokset > Kirjeitä ja päiväkirjoja

J. A. E. Curtis (toim.): Käsikirjoitukset eivät pala! Mihail Bulgakovin elämä kirjeiden ja päiväkirjojen valossa, suom. Marja-Leena Jaakkola WSOY 1994, (Profiili-sarja)
Aiheesta muualla

Kuvia tai muita tiedostoja aiheesta Mihail Bulgakov Wikimedia Commonsissa
Bulgakovin teoksia (Arkistoitu – Internet Archive) (englanniksi) (venäjäksi)
Penpa Tsering

| Penpa Tsering སྤེན་པ་ཚེ་རིང |
| --- | --- |
 Tsering vuonna 2021
 Sikyong
 27. toukokuuta 2021–  
Edeltäjä:  Lobsang Sangay
Tiibetin pakolaishallituksen puhemies
 2008–2016  
Johtaja:  Tenzin Gyatso
Edeltäjä:  Karma Chophel
Seuraaja:  Khenpo S Tenphel
Henkilötiedot
Syntynyt: 1967  Bylakuppe, Karnataka, Intia
Kansalaisuus:   intialainen  Tiibetin pakolaishallinto
Tiedot
Tutkinnot:  Madrasin kristillinen yliopisto
Penpa Tsering (tiibetiksi སྤེན་པ་ཚེ་རིང, spen pa tshe ring, s. 1967) on tiibetiläinen poliitikko ja nykyinen sikyong eli käytännössä presidentti. Hän on toinen tehtävään demokraattisesti valittu henkilö sen jälkeen, kun dalai-lama ilmoitti siirtyvänsä yksinomaan Tiibetin hengelliseksi johtajaksi vuonna 2011.
Tausta ja yksityiselämä

Tsering syntyi vuonna 1967 tiibetiläisten pakolaisleirillä Bylakuppessa, Intiassa. Hän kävi koulua myös samalla alueella, kunnes muutti Chennaihin opiskelemaan taloustiedettä Madrasin kristillisessä yliopistossa. Opiskeluaikoinaan Tsering oli aktiivinen Tiibet–Nigeria-ystävyysseurassa sekä Tiibetin-vapausliikkeessä. Sittemmin hän on toiminut muun muassa Tiibetin parlamentin ja politiikantutkimuksen keskuksen hallintojohtajana.
Ennen politiikkaan lähtemistään Tsering on toiminut myös vientialalla ja omistanut ravintolan.
Poliittinen ura

Ensimmäisen kerran Tsering valittiin pakolaishallinnon edustajistoon vuonna 1996. Hän uusi paikkansa 2001 ja 2006. Vuonna 2008 hänet valittiin pakolaishallituksen puhemieheksi. Vuoden 2016 vaalien jälkeen hänet valittiin jälleen puhemieheksi.
Vuonna 2016 Tsering myös nimitettiin dalai-laman viralliseksi edustajaksi Pohjois-Amerikkaan. Tuona aikana hän muun muassa tapasi Sarah Sewallin, joka toimi Obaman hallinnon demokratiasta ja ihmisoikeuksista vastaavana alivaltiosihteerinä. Lisäksi hän isännöi tiibetiläisten ja kiinalaisten demokratia-aktivistien järjestämiä tapahtumia.
Poliittinen ura > Nousu sikyongiksi

Tsering oli ehdokkaana sikyongiksi jo vuonna 2016, mutta ei tullut valituksi. Syyskuussa 2020 Tsering ilmoitti aikomuksestaan pyrkiä sikyongiksi vuoden 2021 vaaleissa. Poliittisesti Tseringiä on kuvattu keskitien kulkijaksi.
Toukokuussa 2021 Tsering nimitettiin sikyongin virkaan saatuaan 34 324 annetuista äänistä ja voitti vastaehdokkaansa Kaydor Aukatsangin (28 907 ääntä).
Sikyongina Tsering on pyrkinyt luomaan keskusteluyhteyden Kiinan hallituksen kanssa, joka katkaisi kaikki suhteet pakolaishallintoon vuonna 2010. Tsering sanoi jo ennen vaalien voittoa, että aikoo käydä läpi "kaikki mahdolliset tavat kommunikoida Kiinan kanssa joko suoraan tai epäsuoraan". Tsering on vaatinut Kiinaa vapauttamaan panchen-laman, Gedhun Choekyi Nyima, ja muita poliittisia vankeja. Hänen mukaansa Tiibetistä on yhä vaikeampi saada tietoa, koska Kiina on kiristänyt valvontaa. Tämän lisäksi hän on varoitellut Tiibetin pakolaisia Kiinan yrityksistä kylvää eripuraa ihmisten keskuudessa. Dalai-laman tavoin Tsering ei kannata Tiibetin itsenäisyyttä Kiinasta. Syyskuussa 2021 Tsering sanoi, että on saanut "positiivisia signaaleja" koskien Pekingin halukkuutta aloittaa dialogi, vaikka hän itse oli vielä varuillaan.
PCU (liikenne)

PCU on lyhenne englannin kielen sanoista passenger car equivalent unit ja se tarkoittaa samaa asiaa kuin PCE, passenger car equivalent.
PCU on liikennesuunnittelussa käytetty vertailuyksikkö, jonka avulla laskelmissa voidaan käyttää yhtä yksikköä kuvaamaan erilaisten ajoneuvojen tarvitsemaa tilaa liikennevirrassa. Perusyksiköksi on valittu yleisin liikkuja eli henkilöauto, johon muita ajoneuvoja verrataan. Eri autolajeille, moottoripyörille, polkupyörille, traktoreille jne. on laskettu kerroin, joka kuvaa niiden tilantarvetta henkilöautoon verrattuna. Kertoimen suuruus vaihtelee, sillä tilantarpeeseen vaikuttaa myös esimerkiksi tietyyppi, liikennevirran nopeus ja kääntyvät ajoneuvot.
| --- | --- |
Tyypillisiä PCU:n arvoja eri ajoneuvolajeille ovat:
henkilöauto: 1 PCU
moottoripyörä: ½ PCU
kuorma-auto: 2 PCU
linja-auto: 2 PCU
traktori: 3 PCU
yhdistelmäajoneuvo: 3 PCU
yhdistelmäajoneuvo  laivaterminaalissa: 6 PCU
- - - - - - - - - - - - - - - - - - - - - - - - - - - -
Tutkittaessa Intian tieliikennettä saatiin PCU:lle seuraavia arvoja  (Arkistoitu – Internet Archive):
moottoripyörä: 0,2–1,8 PCU
polkupyörä: 0,5–3,3 PCU
traktori: 0,4–25 PCU
kuorma-auto: 0,7–2,2 PCU
linja-auto (joka ei  pysähdy pysäkille): 0,7–2,2 PCU
pakettiauto: 1,8–7,7 PCU
PCU:ta käytetään myös tiemaksujen suuruuksia erilaisille ajoneuvoille määrättäessä. Lisäksi PCU:ta voidaan käyttää lautta- ja lossiliikenteessä, jolloin yksi PCU vastaa noin 4,2 metriä.
PCU-km tarkoittaa yhtä henkilöautolla kuljettua kilometriä, jolloin vastaavasti yksi puoliperävaunulla ajettu kilometri 3 PCU-km.
Liikennemääriä tutkittaessa perusyksiköksi sopii joskus paremmin keskikokoinen kuorma-auto, johon muita ajoneuvoja verrataan. Tällöin käytetään yksikköä MTE eli medium truck equivalent, joka tarkoittaa yhtä keskikokoista kuorma-autoa. 1 MTE = 2 PCU. Sana keskikokoinen (medium) tarkoittaa tässä yhteydessä kaksiakselista kuorma-autoa.
Pennyroyal Tea

| ”Pennyroyal Tea” Nirvana |
| --- | --- | --- |

Singlen tiedot
 Albumilta: In Utero
 Äänitetty : 1993
 Julkaistu: 1994
 Tuottaja(t): Scott Litt
 Tyylilaji: alternative rock
 Kesto: 03.36
 Levy-yhtiö: DGC
Nirvanan muut singlet
| ”All Apologies / Rape Me” 1993 | ”Pennyroyal Tea” 1994 | ”About a Girl” 1994 |
”Pennyroyal Tea” on grungeyhtye Nirvanan kappale. Se on yhdeksäs raita yhtyeen vuonna 1993 julkaistulla In Utero -albumilla. Se julkaistiin singlenä huhtikuussa 1994, eli samassa kuussa jolloin yhtyeen laulaja Kurt Cobain kuoli. Single otettiin pois myynnistä Cobainin kuoleman takia. Singlen B-puolena oli kappale ”I Hate Myself And I Want To Die”.
Kurt Cobain kirjoitti kappaleen vuonna 1990 asuessaan yhtyeen rumpali Dave Grohlin kanssa Olympiassa.
”Pennyroyal Tea” julkaistiin myöhemmin vuonna 1994 live-albumilla MTV Unplugged In New York ja vuonna 2002 yhtyeen kokoelmalevyllä Nirvana. Akustinen sooloversio kappaleesta julkaistiin vuonna 2004 With the Lights Out -boksilla ja videona boksin DVD-puolella. Video kuvattiin vuonna 1991.
Kappaleet

Pennyroyal Tea (Scott Litt remix)
I Hate Myself and Want to Die
Where Did You Sleep Last Night (Leadbelly)
Listasijoitus

| Vuosi | Single | Lista | Sijoitus |
| --- | --- | --- | --- |
| 1994 | Pennyroyal Tea | Latvian airplay charts | No. 20 |
Aiheesta muualla

Pennyroyal Tea (Live On "Nulle Part Ailleurs", Paris, France YouTubessa
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Piirilääkäri

Piirilääkäri oli aiemmin valtion palveluksessa oleva virkalääkäri. Suomen ensimmäinen piirilääkäri palkattiin Pohjanmaalle vuonna 1749. 1800-luvun alussa piirilääkäreitä oli 12 ja sata vuotta myöhemmin 53. Piirilääkärin päätehtävä oli huolehtia oman piirinsä alueella asuvan väestön terveyden- ja sairaanhoidosta. Lisäksi piirilääkärin tehtäviin kuului kotieläinten lääkintähuolto. Piirilääkärit olivat saaneet monipuolisen lääketieteellisen koulutuksen. Piirilääkärijärjestelmä lakkautettiin vuonna 1939. Kaupunginlääkärien palkkaaminen 1840-luvulta alkaen paransi lääkäritilannetta. Esimerkiksi Turkuun tuli piirilääkäri vuonna 1754, sairaala 1759 ja porvarien kustantama kaupunginlääkäri 1755. Kaupunginlääkäri muuttui vuonna 1827 kaupungin palkkaamaksi.
Tunnettuja piirilääkäreitä

Elias Lönnrot, Kajaani
Wolmar Schildt, Jyväskylä
Ferdinand Flodin, Heinola
Zacharias Topelius vanhempi, Uusikaarlepyy
Wilhelm Fagerlund, Ahvenanmaa
Lars Isak Ahlstubbe, Tampere
Wilhelm Westerlund, Tyrvää, Loviisa, Tampere
Barthold Rudolf Hast, Vaasa
Samuel Roos, Joensuu
Aiheesta muualla

Kansallisarkiston Arkistojen Portti
Piemonte Volley

| Piemonte Volley |
| --- | --- |

Koko nimi:  Piemonte Volley
Perustettu:  1958
Kenttä:  Palasport di San Rocco Castagnaretta
– Kapasiteetti:  4700
Puheenjohtaja:   Valter Lannutti
Valmentaja:   Alberto Giuliani
Sarja:  A1-liiga
Piemonte Volley, sponsorinimeltään Bre Banca Lannutti Cuneo, on italialainen lentopallojoukkue, joka pelaa Italian A1-liigassa.
Cuneon joukkue on kuulunut jo kauan Italian A1-liigan kestomenestyjiin. 2006 vuonna joukkue voitti muun muassa Italian Cupin. Cuneossa ovat pelannut muun muassa Suomen lentopallomaajoukkueen entinen kapteeni Tuomas Sammelvuo sekä maailman parhaimmaksi lentopalloilijaksi arvostettu Giba. Cuneosta Giba lähti 2006–2007 kauden päätteeksi kovatasoiseen Venäjän liigaan.
Kaudella 2006–2007 Cuneon joukkue voitti A1-liigan runkosarjan, mutta putosi lopulta Play-Off -peleissä välierissä Piacenzan joukkueelle. Italian A1-liigan voitti kaudella 2006–2007 lopulta Sisley Volley, joka oli runkosarjassa kolmannella sijalla.
Saavutukset

Italian cupin voitto 1995–1996, 1998–1999, 2001–2002, 2005–2006
Italian supercupin voitto 1996, 1999, 2002
CEV Cupin voitto 1995–1996, 2001–2002
Cup-voittajien cupin voitto     1996–1997, 1997–1998
Euroopan supercupin voitto  1996, 1997
Aiheesta muualla

Virallinen sivu
Pekka Toivolan oikeudenkäynti

Pekka Toivola oli suomalainen matkanjohtaja ja entinen tiedustelumies, joka tuomittiin vuonna 1968 Neuvostoliitossa vakoilun valmistelemisesta pakkotyöhön. Hänet kuitenkin armahdettiin ja vapautettiin alle kuukausi tuomionsa jälkeen.
Toivola oli tiettävästi ainoa kylmän sodan aikana Neuvostoliitossa vakoilusta tuomittu suomalainen.
Toivolan tausta

Pekka Toivola (1906–1990) oli luonut huomattavan osan urastaan Neuvostoliittoon kohdistetun tiedustelun ja vastavakoilun parissa. Hän oli vuosina 1926–1939 Etsivän keskuspoliisin etsivänä Terijoella ja toisen maailmansodan aikana päämajan valvontaosaston upseerina. Hän jatkoi sodan jälkeen jonkin aikaa valtiollisen poliisin palveluksessa, mutta erosi sieltä pian. 1940-luvun lopussa hän lähetti entisiä suomalaisia kaukopartiomiehiä salaa Neuvostoliittoon vakoilemaan jonkin läntisen suurvallan hyväksi. Vuodesta 1956 Toivola toimi matkanjohtajana entisten Karjalan evakoiden turistimatkoilla Suomesta Karjalan kannakselle ja Leningradiin. Ennen pidätystään hän johti yhteensä 86 seuramatkaa Neuvostoliittoon.
Tapahtumat

Toivola pidätettiin Kuokkalan leirintäalueella Terijoella 13. elokuuta 1967 hänen opastaessaan matkaseuruetta. Hänen väitettiin aluksi syyllistyneen valuuttarikokseen. Pian häntä vastaan nostettiin syyte myös vakoilurikoksesta.
Toivola istui useiden kuukausien ajan tutkintavankeudessa, pääasiassa Špalernajan tutkintavankilassa Leningradissa. Hänen oikeudenkäyntinsä alkoi Leningradin sotaoikeudessa 12. toukokuuta 1968 suljettujen ovien takana. Oikeudenkäynnissä esitettiin tärkeimpänä todisteena Toivolan ja radio- ja rakettitekniikkaa tutkineen inkeriläisen insinöörin Viktor Malmin välinen salaa nauhoitettu keskustelu, jossa Toivolan tulkittiin pyytäneen Malmia myymään salaisia tietoja jollekin läntiselle ulkovallalle. Sotaoikeus katsoi Toivolan vakoilleen Ison-Britannian, Ranskan ja Yhdysvaltojen tiedustelupalveluiden hyväksi ja tuomitsi hänet 24. toukokuuta 1968 kolmen vuoden ja kuuden kuukauden pakkotyörangaistukseen vakoilun valmistelusta. Malm sai kaksi vuotta pakkotyötä. Heidän ei kuitenkaan todettu suorittaneen koskaan valmistelemaansa vakoilua.
Toivola sai armahduksen 14. kesäkuuta 1968. Hänet vapautettiin ja palautettiin Suomeen välittömästi. Hän pääsi vielä samana päivänä kotiinsa Järvenpäähän. Armahdusta edelsi Suomen tasavallan presidentin Urho Kekkosen ja Neuvostoliiton johdon välinen keskustelu, jossa Kekkonen ”otti esille Toivolan tapauksen”. Myös Malm armahdettiin.
Palattuaan Suomeen Toivola sanoi tuomionsa olleen epäoikeudenmukainen, koska hän oli syytön. Presidentti Kekkonen paheksui myöhemmin Toivolan lausuntoa, sillä hänen mukaansa Toivolan syyllisyys oli todistettu kiistattomasti. Kekkonen varoitti Toivolan puheiden heikentäneen Suomen hallituksen mahdollisuuksia saada armahdus muille Suomen kansalaisille, jotka tuomittaisiin mahdollisesti Neuvostoliiton oikeudessa. Toivola kirjoitti käsikirjoituksen, jossa kuvasi vankeusaikaansa Neuvostoliitossa, mutta ei löytänyt sille kustantajaa. Sen pohjalta julkaistiin Hymy-lehdessä artikkelisarja nimellä ”En ollut vakooja”.
Historiantutkija Mikko Porvali pitää mahdollisena, että Toivola oli todella harjoittanut Neuvostoliitossa tiedustelua jonkin ulkovallan, todennäköisimmin Yhdysvaltojen hyväksi. On myös esitetty teoria, että Toivola olisi ollut jossain vaiheessa Neuvostoliitonkin palveluksessa ja siten kaksoisagentti, mutta Porvali pitää sitä epäuskottavana.
Aiheesta muualla

Riitta Tarasti: Karjalan kannaksen matkamuistotarinoita 1960-luvulta, Kivennapaseura
Pembroke

Pembroke voi tarkoittaa muun muassa seuraavia:
Paikkoja

Pembroke, paikkakunta Pembrokeshiressä Walesissa
Pembroke, kaupunki Ontariossa Kanadassa
Pembroke, kunta Maltalla
Pembroke, kaupunki Pohjois-Carolinassa Yhdysvalloissa
Pembroke (vuoteen 1940 asti, nyk. Wānaka), kaupunki Uudessa-Seelannissa
Henkilöitä

Jim Pembroke (1946–2021), brittiläis-suomalainen rockmuusikko
Muuta

HMS Pembroke (1694) Britannian kuninkaallisen laivaston linjalaiva
Percival Pembroke, myös Hunting Percival Pembroke, brittiläinen matkustaja- ja kuljetuslentokone
Welsh corgi pembroke, brittiläinen koirarotu
Pembroke College, yksi Cambridgen yliopiston collegeista
Pembroke College, Oxfordin yliopiston college
Pembroken jaarli, englantilainen aatelisarvo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pembroke”, voi hakea sivunnimihaulla, laajalla sivunnimihaulla tai tekstihaulla.
Patty Hill

Patty Smith Hill (27. maaliskuuta 1868 Anchorage, Kentucky, Yhdysvallat – 25. toukokuuta 1946 New York, New York) oli yhdysvaltalainen pedagogi. Maailmanlaajuisesti hänet tunnettaneen parhaiten laulun Paljon onnea vaan alkuperäisversion toisena tekijänä, yhdessä sisarensa Mildred J. Hillin kanssa.
Tausta

Patty Smith Hill syntyi William Wallacen ja Martha Jane Smith Hillin opettajaperheeseen Kentuckyn Anchoragessa. Hänen isänsä johti Anchoragen Female Seminary -koulua vuoteen 1874 saakka, minkä jälkeen perhe muutti Fultoniin, Missouriin. Isän kuoltua 1878 perhe muutti Louisvilleen, jossa Patty kävi ensin julkista koulua. Hän meni Louisvillen Collegiate Institute -oppilaitokseen vuonna 1882, joka oli tunnettu uusien oppimisteorioiden soveltamisesta. Koulunkäynnistä innostuneena Patty päätti itsekin alkaa opettajaksi. Patty Hill valmistui lastentarhanopettajaksi 1887 Louisvillen ensimmäisestä, Steve Holcomben vuonna 1886 perustamasta alan oppilaitoksesta.
Ura

Hill alkoi jo varhain soveltaa ajatusta, jonka mukaan lapset tuli kasvattaa luovuutta ja avoimuutta stimuloivassa ympäristössä. Hänen mukaansa kasvatusohjelmat tuli soveltaa lapsen tarpeisiin, eikä päinvastoin. Hän käytti paljon musiikkia, runoja, näytelmiä sekä tarinoita kasvatusmetodeinaan.
Vaikka Hilliä arvosteltiinkin kovasti aikanaan, hänen metodinsa herättivät maailmanlaajuista kiinnostusta. Esimerkiksi John Dewey ja G. Stanley Hall matkustivat Louisvilleen tutustumaan Hillin varhaiskasvatusmetodeihin. Vuonna 1900 Hill esitelmöi Louisvillen Education Associationille aiheesta koulutus näytelmän keinoin. Samana vuonna jo yhdeksän Louisvillen julkista koulua tarjosi myös lastentarhaopetusta.
Hill siirtyi opiskelemaan Columbian yliopistoon 1905, missä hän työskenteli muun muassa Speyer School Experimental Playroomin parissa. Myöhemmin sitä alettiin kutsua Horace Mannin lastentarhaksi. Hillille myönnettiin kunniatohtorin arvonimi 1929 muun muassa elämäntyöstään Kindergarten Association -järjestössä.